ELS ADVERBIS.
Els adverbis són paraules invariables que complementen al verb.....

És un modificador de la idea expressada. Pel verb (Vinc demà), per l'adjectiu ( Un dia ben núvol) o per un altre adverbi (S'explica molt malament).

Els adverbis poden expressar lloc, temps, manera, quantitat, afirmació, negació i dubte.

El català també disposa d'unes expressions que s'anomenen locucions adverbials i que s'utilitzen com si fossin un sol mot, un adverbi.

	
	ADVERBIS
	LOCUCIONS ADVERBIALS

	DE LLOC
	Aquí, allà, enllà, pertot, pertot arreu, enlloc, on, lluny, prop, baix, dalt, dins, endins, fora, enfora, davant, endavant, darrere, damunt, sobre, sota, enlaire, .......
	a la vora

pels volts

cap endins

a l'esquerra

.....

	DE TEMPS
	Ara, llavors, aleshores, sempre, mai, sovint, aviat, tard, ahir, avui, demà, anit, abans, després, enguany, .....
	d'hora

al vespre

a hores d'ara

havent dinat

....

	DE MANERA
	Com, així, bé, ben, millor, malament, mal, pitjor, només, solament, sols, alhora, corrents, exprés, ...
	a corre-cuita

a poc a poc

de bat a bat

de pressa

....

	DE QUANTITAT
	Quant, tan, tant, molt, poc, gaire, bastant, prou, massa, força, més, menys, gens, res, almenys, ...
	no gaire

gens ni mica

a més

si més no

....

	D'AFIRMACIÓ
	, , també, fins, fins i tot, ...
	en efecte

sens dubte

...

	DE NEGACIÓ
	no, tampoc, no pas, ...
	de cap manera

i ara!

...

	DE DUBTE
	Potser, ...
	qui sap

tal vegada

...


Per poder formar adverbis de manera 
afegint -ment a la forma femenina d'un adjectiu:

feliç - feliçment
trista - tristament.

Tot i que no tots els adverbis acabats en -ment són de manera:

immediatament (temps)

internament (lloc)

aproximadament (quantitat).

Heu d'evitar les formes:

"solsament" i "ademés", que són del tot incorrectes, 
i dir sols, solament, només, únicament i a més, a més a més, respectivament: Solament hi estaré tres setmanes. A més dels cosins hi van anar els nebots.

Fixeu-vos en les alternances bé/ben i malament/mal segons on col·loquem l'adverbi: Això està bé / malament.

Està ben / mal planxat.

Amunt / avall indiquen moviment i a dalt / a baix indiquen repòs: Es passejaven carrer amunt i carrer avall.

Els pares viuen a dalt i els fills a baix.

